**Hyvä osaaminen 2. luokan päättyessä**

*Näitä siis tavoittelemme tänä lukuvuonna…*

Käyttäytyminen

* Osaan työskennellä useiden luokkatoverien kanssa.
* Osaan selvittää ristiriitoja myös itsenäisesti.
* Palautan omatoimisesti käyttämäni tavarat paikalleen.
* Osaan käyttäytyä oikein tutuissa tilanteissa.
* Käytän hyviä tapoja ikätasoni mukaan.
* Noudatan lähes aina koulun sääntöjä.
* Olen yleensä täsmällinen

Äidinkieli ja kirjallisuus

* Osaan kuvailla lähiympäristöäni ja esittää aiheesta kysymyksiä.
* Osaan kertoa ajatuksiani kuulemastani tarinasta ryhmässä.
* Osaan lukea lyhyen tarinan.
* Ymmärrän lähes kaiken lukemani ja kerron ohjatusti lukemastani.
* Osaan suunnitella ja kirjoittaa tarinan kuvien avulla.
* Osaan käyttää lauseissa kirjoitetun kielen perussääntöjä; isoa alkukirjainta ja lopetusmerkkiä sekä jätän sanavälin.

Matematiikka

* Ratkaisen erilaisia sanallisia tehtäviä itsenäisesti.
* Ymmärrän yhteen- ja vähennyslaskun yhteyden ja käytän sitä päässälaskuissa.
* Osaan kertotaulut 2-5 ja 10 sujuvasti.
* Hallitsen hyvin lukujonotaidot alueella 0-100.
* Hajotan luvut ykkösiksi ja kymmeniksi.
* Tunnistan ja nimeän tuttuja tasokuvioita itsenäisesti niiden ominaisuuksien mukaan,
* Mittaan, vertaan ja arvioin pituutta, massaa ja tilavuutta oikeilla yksiköillä.

Liikunta

* Osallistun useimmiten kaikenlaisiin liikuntatehtäviin.
* Motoriset perustaidot ovat hyvät
* Osaan uida 10 m. Osaan x-kellunnan, hypätä ja hakea esineen rintasyvyisestä vedestä. Osaan toimia uimahallissa.
* Noudatan pelien ja leikkien sääntöjä, neuvon toisiakin.
* Käyttäydyn yleensä asiallisesti voiton ja häviön jälkeen ja osaan jonkin verran tukea toisiakin.
* Teen useimmiten kaikki liikuntatehtävät niin hyvin kuin pystyn.

*Kaikkien aineiden tavoitteet löydät myöhemmin pedanetistä kakkosten omilta sivuilta.*

Englanti

* Ymmärrän kuulemani lauseet tutuista ja harjoitelluista asioista.
* Osaan vastata opettajan kysymykseen tutusta aiheesta.
* Osallistun mielelläni puhe-, kirjoitus- ja lukemisharjoituksiin.
* Ymmärrän pääpiirteissään lukemani tekstin, jonka sanasto on tuttua.
* Osaan nimetä ja kuvailla ympäristöä tutulla sanastolla ja ilmauksilla.

Ympäristöoppi

* Osoitan toiminnallani kiinnostusta ja kunnioitusta ympäristöä kohtaan.
* Tutkimuksia tehdessä osaan suunnitella tekemistäni ja soveltaa omia tietojani.
* Osaan luokitella monipuolisesti ympäristön asioita. Pystyn tekemään yleistyksiä oppimani pohjalta.
* Osaan toimia annettujen ohjeiden mukaan.
* Ryhmätyötaitoni ovat hyvät.
* Osaan käyttää ympäristöopin käsitteitä oikein.

Uskonto

* Perustelen mielipiteeni, mutta osaan kuunnella myös toisia.
* Annan esimerkkejä tilanteista, joissa ihmiset haluavat eri asioita.
* Kerron omin sanoin joitakin opiskeltavan uskonnon kertomuksia.
* Kuvailen syitä opiskeltavan uskonnon juhlille.

Musiikki

* Osallistun keskittyneesti yhteismusisointiin.
* Laulan ja soitan ryhmän jäsenenä useimmiten siinä onnistuen.
* Osaan käsitellä soittimia oikein.
* Osaan kuvata liikkeilläni musiikissa tapahtuvia muutoksia yhdessä toisten kanssa.
* Ymmärrän, mitä oppimani yksinkertaiset musiikin peruskäsitteet tarkoittavat

Kuvataide

* Osaan kertoa kuvista.
* Tunnistan useita kuvataiteen peruskäsitteitä ja osaan käyttää niitä.
* Ymmärrän usein, mihin asiaan kuvalla pyritään vaikuttamaan.
* Osaan tehdä kuvia useista erilaisista aiheista.
* Suunnittelen työni ja viimeistelen ne ohjeiden mukaan.
* Käytän ja kokeilen mielelläni erilaisia tekniikoita.
* Toimin ohjeen mukaan ja osaan kuunnella uusia ehdotuksia työskentelyni aikana.

Käsityö

* Osaan tehdä suunnitelman annettujen ohjeiden mukaisesti.
* Kokeilen aktiivisesti ja oikein eri materiaaleja, välineitä ja tekniikoita.
* Työskentelen turvallisuusohjeita noudattaen.
* Harjoittelen oman työni arviointia sekä kannustavan palautteen antamista.